אווה קלארק

אווה אולגה קלארק BEM ( באנגלית: Eva Clarke לבית נתנובה; נולדה ב-29 באפריל 1945) היא ניצולת השואה בריטית-צ'כית ומנהלת קולג' לשעבר, הידועה בשל לידתה במחנה הריכוז מאוטהאוזן (לאימה, אנקה ברגמן). היא דוברת קרן הוראת השואה. במסגרת פעילותה היא נלחמת בגזענות, אנטישמיות ודעות קדומות באמצעות שיתוף בחוויות משפחתה בשואה.

== ראשית חייה ==
קלארק ואמה ב[[מאוטהאוזן ב-11 במאי 1945]]
לקראת סוף מלחמת העולם השנייה, ב-29 באפריל 1945, לאחר שלוש שנים בגטו טרזינשטט, שישה חודשי עבודת כפייה בבית חרושת לחימוש בפרייבורג, גרמניה הנאצית, ונסיעה ברכבת בת 17 יום בקרון פחם פתוח, הגיעה אנקה ברגמן לשערי מחנה הריכוז מאוטהאוזן. היא ילדה את בתה, אווה אולגה קלארק, על עגלה שם. נתנובה שקלה פחות מ-36 קילו והצליחה להסתיר את ההריון מספיק זמן כדי לשמור על ילדה שטרם נולדה מפני תאי הגזים במחנה. האב נשלח לאושוויץ בסוף שנת 1944. אמה התנדבה להתלוות אליו לאחר יום, כי לא ידעה לאן נשלח. כשהגיעו לאושוויץ, שאל רופא האס אס, יוזף מנגלה, את נתנובה, שהסתירה את הילדה, האם היא הייתה בהיריון? היא שיקרה והשיבה בשלילה.

האמריקנים הגיעו כעבור שישה ימים, וצלם הצבא צילם את הניצולים כעדות לזוועות הנאצים. הוא צילם גם את נתנובה עם התינוקת שלה. אביה של קלארק ברנד נתן, אדריכל יהודי-גרמני, נורה למוות ב-18 בינואר 1945, זמן קצר לפני שחרור אושוויץ. אחיה דן (ג'ורג') נולד בשנת 1944 בגטו טרזינשטט ונפטר מדלקת ריאות בגיל חודשיים.<ref name=":9"></ref>

המשפחה עברה לפראג והתגוררה אצל בן דודה של האם.<ref name=":0"></ref> בפברואר 1948<ref name=":8"></ref> אמה של קלארק התחתנה עם מכרה הוותיק, קרל ברגמן, יהודי צ'כי שנמלט לבריטניה בשנת 1939 וחזר כמתרגם בשירות חיל האוויר המלכותי .<ref name=":1"></ref> <ref></ref><ref name=":3"></ref> ברגמן אימץ את קלארק והמשפחה עזבה את פראג בספטמבר 1948. ברגמן מצא עבודה בפונטיפריד . <ref></ref> המשפחה עברה להתגורר בקארדיף ובהמשך לסינקוד. קלארק למדה בבית הספר היסודי ברידיפנאו ובבית הספר של המנזר "גבירתנו".

== קריירה ופעילות נגד אנטישמיות ודעות קדומות==
קלארק הייתה מנהלת בקולג' באזורי בקיימברידג' במשך 20 שנה.<ref name=":2"></ref> בשנת 2000 היא החלה לספר בפומבי על חוויות משפחתה בתקופת השואה. קלארק מתנדבת כנואמת מטעם קרן הוראת השואה. כמו כן, היא תומכת בקרן אנה פרנק ובמרכז השואה בבית שלום. בשנת 2010 השתתפה באירוע מלאת 65 שנה לשחרור מחנה הריכוז מאוטהאוזן. היא שבה לאוסטריה במאי 2013 כאחת מ-20 הניצולים שהוזמנו על ידי ממשלת אוסטריה להשתתף בפתיחת תערוכה חדשה. היא אחת משלושת האישים נושאי הספר משנת Born Survivors" 2015" מאת הסופרת הבריטית וונדי הולדן.<ref name=":4"></ref> בשנת 2020 הוצגה תעודת הלידה של קלארק במוזיאון המלחמה האימפריאלי. באמצעות עדותה היא מקווה שאנשים ילמדו מהשואה ויילחמו במקרים של גזענות ודעות קדומות.

== חיים אישיים ==
קלארק התגוררה בקרדיף עד גיל 18. בשנות השישים היא פגשה והתחתנה עם מלקום קלארק, עורך דין מאברגבני, ונולדו להם שני בנים.<ref name=":7"></ref> חותנו של קלארק, קנת קלארק, היה נווט בחיל האוויר המלכותי שהשתתף בהפצצת דרזדן בזמן שאמה, אנקה נתנובה, הסתתרה עם אסירים אחרים. <ref></ref> משנת 2017, קלארק מתגוררת בקיימברידג' .

== פרסים וכבוד ==
בשנת 2019 הייתה אחת מארבעה ניצולי שואה שזכו באות האימפריה הבריטית על מאמציהם לחלוק עדויות על חוויותיהם לדורות הבאים. <ref></ref>

== קישורים חיצוניים ==

* החיים כנגד כל הסיכויים, סרטון באתר יוטיוב
* 

==הערות שוליים==

קטגוריה:יהודיות בריטיות
קטגוריה:יהודים צ'כים
קטגוריה:אסירים במחנה הריכוז מאוטהאוזן
קטגוריה:אסירים במחנה הריכוז אושוויץ
קטגוריה:ניצולי השואה: צ'כיה
קטגוריה:ניצולי השואה: אוסטריה
קטגוריה:ניצולות השואה
קטגוריה:אנגלים ממוצא יהודי-צ'כי
קטגוריה:בריטים שנולדו ב-1945
קטגוריה:בריטיות שנולדו ב-1945